Държавен вестник, бр. 2, 2003 г., стр. 9

Б Р О Й  2
Д Ъ Р Ж А В Е Н   В Е С Т Н И К
С Т Р .  9
ВЪРХОВЕН
АДМИНИСТРАТИВЕН СЪД
ОПРЕДЕЛЕНИЕ № 11111
от 18 декември 2002 г.
по административно дело № 11111 от 2002 г.
Върховният административен съд в състав:
председател: Светла Петкова, и членове: Румя-
на Папазова, Таня Радкова, Здравка Шуменска,
Светлозара Анчева, разгледа административ-
но дело № 11111 по описа на Върховния адми-
нистративен съд—петчленен състав, за 2002 г.,
докладвано от съдията Румяна Папазова.
Производството по делото е образувано по
жалба на Евгений Стоянов Димитров от София
срещу чл. 2, ал. 1 и 2, чл. 3, т. 3 и чл. 6 от ПМС
№ 262 от 15.ХI.2002 г. за създаване на Държавна
комисия по сигурността на информацията и за
уреждане на отношенията във връзка с прекра-
тяването на дейността на Комисията за разкри-
ване на документи и установяване на принад-
лежност към бившата Държавна сигурност или
бившето Разузнавателно управление на Гене-
ралния щаб (ДВ, бр. 110 от 2002 г., в сила от
22.ХI.2002 г.).
Отправено е искане по чл. 15, ал. 1 ЗВАС за
спиране изпълнението на обжалваните подза-
конови нормативни разпоредби, тъй като от
незабавното им изпълнение биха могли да бъ-
дат причинени непоправими вреди както лич-
но на жалбоподателя Димитров и на Комисия-
та за разкриване на документи и установяване
на принадлежност към бившата Държавна си-
гурност или бившето Разузнавателно управле-
ние на Генералния щаб, така също и на държа-
вата и на отделните граждани, поради секрет-
ния характер на информацията.
По правило жалбата или протестът срещу
нормативен акт не спира изпълнението му, ос-
вен ако съдът постанови друго като обезпечи-
телна мярка, за да бъдат защитени държавни и
обществени интереси. Спирането на изпълне-
нието е временен защитен механизъм за пре-
тендираното в административния процес пра-
во, насочен към осуетяване нанасянето на не-
поправими вреди до разрешаването на спора за
законосъобразност.
Постановление № 262 от 15.ХI.2002 г. е при-
ето от Министерския съвет на основание чл. 4
и § 6 и 37 от преходните и заключителните раз-
поредби на Закона за защита на класифицира-
ната информация, който съгласно чл. 1, ал. 2
има за цел да осигури защита на информацията
от нерегламентиран достъп. Установено е, че
ликвидационната комисия, определена с обжал-
вания чл. 2 от ПМС № 262 от 2002 г., досега не
е изпълнила предоставените є с чл. 3 функции,
което обуславя правния интерес от допускане
на обезпечението.
Изложените фактически и правни съображе-
ния налагат извода, че са налице условията по
чл. 15, ал. 1 ЗВАС за спиране изпълнението на
атакуваните подзаконови нормативни разпоред-
би до приключването на спора като обезпечи-
телна мярка за законните права и интереси на
физическите лица и другите правни субекти.
Водим от горните мотиви и на основание
чл. 15, ал. 1 ЗВАС Върховният администрати-
вен съд, петчленен състав,
О П Р Е Д Е Л И :
Спира изпълнението на чл. 2, ал. 1 и 2, чл. 3,
т. 3 и чл. 6 от Постановление № 262 на Минис-
терския съвет от 15.ХI.2002 г. за създаване на
Държавна комисия по сигурността на инфор-
мацията и за уреждане на отношенията във
връзка с прекратяването на дейността на Ко-
мисията за разкриване на документи и устано-
вяване на принадлежност към бившата Дър-
жавна сигурност или бившето Разузнавателно
управление на Генералния щаб (ДВ, бр. 110 от
2002 г., в сила от 22.ХI.2002 г.).
Определението не подлежи на обжалване.
Определението подлежи на обнародване в
“Държавен вестник”.
Председател: Вл. Славов
74953
НЕОФИЦИАЛЕН РАЗДЕЛ
Поправка. В Закона за държавния бюджет на Република България за 2003 г. (ДВ, бр. 120 от 2002 г.) се прави
следната поправка: в таблицата към чл. 9, ал. 1, в област с административен център Пазарджик, община Панагюрище,
числото “30,8” от колона 5 да се чете в колона 4, а числото “295,0” от колона 6 да се чете в колона 5.
Поправка. В Закона за изменение и допълнение на Закона за лекарствата и аптеките в хуманната медицина (ДВ,
бр. 120 от 2002 г.) се прави следната поправка: в § 31, т. 2 текстът “т. 47, 48, 49, 50 и 51” да се чете “т. 48, 49, 50, 51 и 52”.
Поправка. Министерският съвет прави поправка в ПМС № 262 от 15 ноември 2002 г. за създаване на Държавна
комисия по сигурността на информацията и за уреждане на отношенията във връзка с прекратяването на дейността
на Комисията за разкриване на документи и установяване на принадлежност към бившата Държавна сигурност или
бившето Разузнавателно управление на Генералния щаб (ДВ, бр. 110 от 2002 г.): в чл. 3 изразът “Ликвидационната
комисия по чл. 1, ал. 1” да се чете “Ликвидационната комисия по чл. 2, ал. 1”.
Поправка. Министерският съвет прави поправка в § 5, т. 5 на Постановление № 287 на Министерския съвет от
2002 г. за изменение и допълнение на нормативни актове на Министерския съвет (ДВ, бр. 117 от 2002 г.), както следва:
1. буква “г” да се чете: “досегашните т. 4 и 5 стават съответно т. 6 и 7, а досегашната т. 6 се отменя;”;
2. буква “е” да се чете: “досегашната т. 8 става т. 9, а досегашната т. 9 се отменя;”.